**Głubczyce** on kaupungin sisältävä maalaiskunta Głubczycen piirikunnassa Opolen voivodikunnassa Puolassa. Sen väkiluku oli vuoden 2020 lopussa 22 029. Kunnan hallintokeskus on Głubczycen kaupunki.

Maantiede
---------

Głubczycen pinta-ala on noin 294 neliökilometriä, millä se on Opolen voivodikunnan pinta-alaltaan suurin kunta. Tärkeimmät kunnan aluetta halkovat liikenneyhteydet ovat valtatie 38, voivodikunnan tiet 416 ja 417 sekä rautatielinjat 177 (Racibórz–Baborów–Głubczyce) ja 294 (Głubczyce–Racławice Śląskie). Głubczyce rajautuu Puolan kuntien Baborówin, Branicen, Kietrzin, Głogówekin ja Pawłowiczkin lisäksi Tšekin tasavaltaan ja siellä Krnovin, Město Albrechticen, Slezské Rudolticen, Rusínin, Bohušovin ja Osoblahan kuntiin.

Głubczycen kunta sijaitsee Płaskowyż Głubczyckin ("Głubczycen ylätasanko") ja Góry Opawskien ("Opawavuoret") alueiden rajalla. Kunnan pinta-alasta noin 80 prosenttia on maatalousmaata ja noin 11 prosenttia metsää. Głubczycen kunnan halki virtaavat joet Opawica, Osobłoga, Psina, Troja ja Złotnik. Korkeus merenpinnasta vaihtelee kunnassa noin 220 metristä 476 metriin.

### Kylät

Głubczycen kunta jakautuu seuraaviin 44 kylään:

Bernacice, Bernacice Górne, Biernatów, Bogdanowice, Braciszów, Chomiąża, Chróstno, Ciermięcice, Debrzyca, Dobieszów, Gadzowice, Głubczyce-Sady, Gołuszowice, Grobniki, Kietlice, Klisino, Krasne Pole, Królowe, Krzyżowice, Kwiatoniów, Lenarcice, Lisięcice, Lwowiany, Mokre, Mokre-Kolonia, Nowa Wieś Głubczycka, Nowe Gołuszowice, Nowe Sady, Nowy Rożnów, Opawica, Pielgrzymów, Pietrowice, Pomorzowice, Pomorzowiczki, Radynia, Równe, Sławoszów, Ściborzyce Małe, Tarnkowa, Widok, Zawiszyce, Zopowy, Zopowy Osiedle sekä Zubrzyce.

Väestö
------

Głubczycen kunnan väestö on pienentynyt viimeisten vuosikymmenten aikana; vielä vuonna 1995 väkiluku oli 25 565. Vuoden 2020 joulukuussa 51,4 prosenttia kunnan asukkaista oli naisia ja 48,6 prosenttia miehiä. Alle 18-vuotiaat muodostivat kunnan väestöstä 16,1 prosenttia, työikäiset 59,2 prosenttia ja eläkeikäiset 24,7 prosenttia. Väestön keski-ikä oli 43,3 vuotta. Vuonna 2020 kunnan työttömyysaste oli 11,1 prosenttia.

Lähteet
-------

1. ↑  Głubczyce – radni gminni oraz burmistrz *PortalSamorzadowy*. Viitattu 19.10.2021. (puolaksi)
2. 1 2 3 4 5 6  Studium uwarunkowań i kierunków zagospodarowania przestrzennego gminy Głubczyce (pdf) (koneelle automaattisesti latautuva tiedosto)  2014. Głubczycen kunta.  Arkistoitu 18.10.2021. Viitattu 19.10.2021. (puolaksi)
3. ↑  The population density and indicators (Selite) *Bank Danych Lokalnych*. Puolan tilastokeskus. Viitattu 19.10.2021. (englanniksi)
4. 1 2  Gmina Głubczyce (opolskie) w liczbach *Polska w Liczbach*. Viitattu 19.10.2021. (puolaksi)
5. 1 2  Population in municipalities without cities with poviat status and cities with powiat status (Selite) *Bank Danych Lokalnych*. Puolan tilastokeskus. Viitattu 19.10.2021. (englanniksi)
6. ↑  Charakterystyka Gminy  13.07.2011. Głubczycen kunta.  Arkistoitu 5.5.2014. Viitattu 19.10.2021. (puolaksi)
7. ↑  Area (Selite) *Bank Danych Lokalnych*. Puolan tilastokeskus. Viitattu 19.10.2021. (englanniksi)
8. ↑  Projekt części analityczno-diagnostycznej dla strategii rozwoju transportu obszaru funkcjonalnego partnerstwo Nyskie 2020 (pdf) *lubrza.opole.pl*.  2015.  Arkistoitu 17.8.2021. Viitattu 19.10.2021. (puolaksi)

Aiheesta muualla
----------------

* Kuvia tai muita tiedostoja aiheesta **Głubczycen kunta** Wikimedia Commonsissa

* Gmina Miejsko-Wiejska Głubczyce (pdf)  2020. Opolen tilastokeskus.  (puolaksi)